María José Moreno

María José Moreno Soriano, naixita de Daroca, Campo de Daroca en 1950, ye una actriz y directora de cine y teatro aragonesa, reconoixita como una d'as millors actrices d'o teatro aragones y premiata con o Premio Simón d'Honor de 2017.

 Biografía artistica 
Principió os suyos treballos en teatro en a companya Teatro de Cámara de Zaragoza cuan yera dirichita por Mariano Hormigón. Dimpués pasó a treballar con o Teatro Espanyol Universitario (TEU), dirichita por David Jiménez. Por a inestabilidat d'o Teatro de Camara de Zaragoza cualques actors y directors, entre os que hi yera María José, crean o Teatro Estable de Zaragoza, dirichito por Mariano Cariñena. Mientres a suya larga trachectoria teatral tamién treballó con Tántalo Teatro, y o Centro Dramático Nacional (CDN).

Tamién fue asistente de dirección de José Luis Gómez en o CDN, y directora en 1997, con a obra Trío en Si Bemol, de Eric Rhomer.

En zaguerias d'a decada d'os anyos 1960 y primerias d'os anyos 1970 actuó en cualques cintas de cine independient y marchinal: En 1967 actua en El lobby contra el cordero de Antonio Maenza y Sor Felicidad d'Alejo Lorén en 1972. Entre os suyos treballos para un cine mas comercial y profesional cal destacar o suyo papel de prostituta en El aire del Crimen de Antonio Isasi-Isasmendi en 1988 y o suyos treballos en a televisión en a serie El jardín de Venus de José María Forqué en 1984 y Chatarra de Félix Rotaeta en 1991).

En el anyo 2017 ye premiata con o Premio Simón de Honor de cine aragonés.

 Vinclos externos 
  Dentrata en a Gran Enciclopedia Aragonesa de María José Soriano.

Categoría:Actrices d'Aragón
Categoría:Premio Simón d'Honor
Categoría:Naixius de Daroca
Categoría:1945 (naixencias)